જોસેફ સ્ટાલિન ભૂતપૂર્વ યુનાઈટેડ સ્ટેટ્સ ઓફ સોવયિત રશિયાના શાસક હતા અને તેમના સંબંધિત ક્રૂરતાની ઘણી કિવદંતીઓ પણ ચાલે છે. પરંતુ ભૂતપૂર્વ સોવિયત રશિયાના કમ્યુનિસ્ટ નેતાઓમાં લેનિન અને સ્તાલિન તરફ હજીપણ રશિયન પોતાનું જોડાણ ધરાવે છે. ત્યારે બ્રિટિશ કોમેડી ફિલ્મ ધ ડેથ ઓફ સ્ટાલિનના રશિયામાં પ્રદર્શનને લઈને વિરોધ થઈ રહ્યો છે. આ ફિલ્મનું વિતરણ પ્રમાણપત્ર પાછું ખેંચવામાં આવ્યું છે. ધ ડેથ ઓફ સ્ટાલિન ફિલ્મને રોક છતાં પાયનિયર સિનેમાએ પ્રદર્શિત કરવાનો નિર્ણય કર્યો હતો. તેમણે ફિલ્મને વાંધાજનક નહીં હોવાનું જણાવ્યું હતું. પરંતુ પોલીસકર્મીઓએ ફિલ્મના પ્રદર્શન પર રોક લગાવી દીધી હતી. મોસ્કોના પાયનિયર સિનેમાએ કહ્યુ છે કે આના કારણે મામલો તેમના નિયંત્રણની બહાર છે. તેની સાથે તેમણે ગ્રાહકોને તેમની ટિકિટ ખરીદીના નાણાં પાછા આપી દેવાનો વાયદો પણ કર્યો છે.